Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15), članka 35. u svezi članka 391. Zakona o vlasništvu i drugim stvarnim pravima (Narodne novine, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14), članka 21. Odluke o raspolaganju nekretninama u vlasništvu Grada Ivanić-Grada (Službeni glasnik, broj 05/13) i članka 35. Statuta Grada Ivanić-Grada (Službeni glasnik, broj 02/14), Gradsko vijeće Grada Ivanić-Grada na svojoj 37. sjednici održanoj dana --. veljače 2017. godine donijelo je sljedeću

**O D L U K U**

**o odabiru najpovoljnijeg ponuditelja za kupnju**

**nekretnina u Poduzetničkoj zoni Ivanić-Grad Sjever – Zoni 6**

Članak 1.

Gradsko vijeće Grada Ivanić-Grada utvrđuje da je za prodaju nekretnina u vlasništvu Grada Ivanić-Grada u Poduzetničkoj zoni Ivanić-Grad Sjever – Zoni 6 objavljen javni natječaj na oglasnoj ploči Grada Ivanić-Grada, na web stranici Grada Ivanić-Grada ([www.ivanic-grad.hr](http://www.ivanic-grad.hr)) i Obiteljskom radiju Ivanić d.o.o. za razdoblje siječanj-prosinac 2017. godine s rokom predaje ponuda za veljaču do 15. veljače 2017. godine do 12,00 sati.

Natječaj iz prethodnog stavka raspisan je „do popunjenja“, odnosno do 15. veljače 2017. godine, kada je predviđeno posljednje otvaranje ponuda za tu godinu.

Članak 2.

U otvorenom roku za predaju ponuda, pristigla je 1 (jedna) ponuda i to za sljedeće nekretnine :

* k.č.br. 241/2 oranica površine 4258 m2 upisana u zkul 585 k.o. Šarampov, ponuditelja trgovačkog društva Aronia uživo d.o.o., Mirogojska cesta 31, iz Zagreba, OIB: 26011838987 zastupano po direktorici Mariji Zadro Šeremet, s ponuđenom cijenom od 320.000,00 kuna.

Članak 3.

Povjerenstvo za raspolaganje nekretninama u poduzetničkim zonama na području Grada Ivanić-Grada utvrdilo je da ponuda navedena u članku 2. ove Odluke udovoljava uvjetima iz natječaja te je pravovremena.

Članak 4.

Povjerenstvo iz prethodnog članka je utvrdilo kako ponuditelj ostvaruje, temeljem odredaba Odluke o utvrđivanju cijena neizgrađenog građevinskog zemljišta u poduzetničkim zonama na području Grada Ivanić-Grada (Službeni glasnik, broj 07/13), popust na iznos ponuđene kupoprodajne cijene, pa novoformirana cijena iznosi kako slijedi:

* za k.č.br. 241/2 oranica površine 4258 m2 upisna u zkul 585 k.o. Šarampov, ponuditelj Aronia uživo d.o.o., Mirogojska cesta 31, iz Zagreba, OIB: 26011838987 ostvaruje popust u visini 50% s obzirom na registrirane djelatnosti, uzgoja, prerade, proizvodnje i prodaje ekoloških proizvoda prvenstveno na osnovi biljke aronia i ostalih ekoloških proizvoda, izvoznu orijentiranost, te obzirom nabroj novozaposlenih koji se planira po dovršetku investicijezaposliti u Poduzetničkoj zoni 6, pa stoga kupoprodajna cijena uz obračunate popuste iznosi **160.000,00 kuna**.

Članak 5.

Gradsko vijeće Grada Ivanić-Grada zadužuje Gradonačelnika Grada Ivanić-Grada za poduzimanje daljnjih radnji kako bi ova Odluka bila provedena.

Članak 6.

Ova Odluka stupa na snagu danom objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

Klasa: Predsjednik Gradskog vijeća

URBROJ:

Ivanić-Grad, 2017. Željko Pongrac, pravnik kriminalist