Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15), temeljem čl. 19. st. 3. toč.5. i čl. 19. st.9. Zakona o osiguravanju kvalitete u znanosti i visokom obrazovanju (Narodne novine, broj 45/09), te članka 35. Statuta Grada Ivanić-Grada (Službeni glasnik, broj 02/14), Gradsko vijeće Grada Ivanić-Grada na svojoj --. sjednici održanoj dana --. prosinca 2017. godine donijelo je sljedeću

**O D L U K U**

**o izmjenama i dopunama**

**Odluke o davanju prethodne suglasnosti na izdavanje bankarske garancije Grada Ivanić-Grada u korist Veleučilišta Lavoslav Ružička u Vukovaru**

Članak 1.

Gradsko vijeće Grada Ivanić-Grada je na svojoj 36. sjednici održanoj dana 20. prosinca 2016. donijelo Odluku o davanju prethodne suglasnosti na izdavanje bankarske garancije Grada Ivanić-Grada u korist Veleučilišta Lavoslav Ružička u Vukovaru ( dalje u tekstu: Odluka ).

Članak 2.

Članak 3. Odluke ovime se mijenja i sada glasi:

Ovlašćuje se Gradonačelnik Grada Ivanić-Grada za zaključivanje Dodatka I Ugovora

o zajedničkom izvođenju studijskog programa zaključenog dana 21. studenoga 2016. između Veleučilišta „ Lavoslav Ružička „ u Vukovaru, OIB: 21720825730, Županijska 50, 32000 Vukovar i Visoke škole Ivanić-Grad u osnivanju, Moslavačka 11, 10310 Ivanić-Grad.

Ovlašćuje se Gradonačelnik Grada Ivanić-Grada za potpisivanje Ugovora o izdavanju bankovne garancije broj 1717822008, Dodatka I Ugovoru o izdavanju bankovne garancije broj 1717822008, te 2 bjanko mjenice i 1 zadužnice koji čine sredstva osiguranja naplate po Ugovoru o izdavanju bankovne garancije broj 1717822008 koja moraju biti provedena prije izdavanja same garancije.

Članak 3.

Ostale odredbe Odluke ostaju neizmijenjene.

Članak 4.

Ova Odluka stupa na snagu danom objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća

URBROJ:

Ivanić-Grad, --. veljače 2017. Željko Pongrac, pravnik kriminalist